หุ้นสหรัฐฯปิดลบ
ตลาดหุ้นสหรัฐปิดลบพอประมาณ กังวลปัญหาหนี้กรีซ  ราคาน้ำมันขยับลงหลังไออีเอปรับลดอุปสงค์พลังงานโลก
14 พ.ย. 2555

ตลาดหุ้นสหรัฐปิดลบพอประมาณ กังวลปัญหาหนี้กรีซ  ราคาน้ำมันขยับลงหลังไออีเอปรับลดอุปสงค์พลังงานโลก 
 ตลาดหุ้นสหรัฐฯวานนี้(13พ.ย.) ปิดลบพอประมาณ ท่ามกลางความกังวลต่อปัญหาหนี้กรีซ และวิกฤต"หน้าผาการคลัง" หรือการตัดรายจ่ายและขึ้นภาษีโดยอัตโนมัติในช่วงสิ้นปีของอเมริกา ที่อาจฉุดเศรษฐกิจหมายเลข 1 ของโลกเข้าสู่ภาวะถดถอย       ดัชนีหุ้นดาวโจนส์ ลดลง 56.67 จุด (0.44 เปอร์เซ็นต์) ปิดที่ 12,758.41 จุด แนสแดค ลดลง 20.39 จุด (0.70 เปอร์เซ็นต์) ปิดที่ 2,883.86 จุด เอสแอนด์พี ลดลง 5.31 จุด (0.38 เปอร์เซ็นต์) ปิดที่ 1,374.72 จุด ราคาน้ำมันขยับลง สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม ลดลง 19 เซนต์ ปิดที่ 85.38 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 86 เซนต์ ปิดที่ 108.21 ดอลลาร์ต่อบาร์เรล